EkBass/fiwiki-20250220-pages-articles huggingface dataset:
Pari (sotilasyksikkö)

Pari tai partio on sotilasyksikkö ilmavoimissa. Se koostuu kahdesta lentokoneesta ja on pienin perusyksikkö, jossa toinen koneista on johtaja ja toinen johtajaa seuraava siipipari. http://www.virtualpilots.fi/hist/WW2History-paivahavittajataktiikka.html http://www.virtualpilots.fi/hist/WW2History-WindLuento.html ==Lähteet== * Torsti Tallgrenin päivähävittäjätaktiikan muistiinpanot. * Kapteeni Hans "Hasse" Windin Luennot Hävittäjätaktiikasta. === Viitteet === Luokka:Sotilasyksiköt Luokka:Ilmavoimat
Hartikanvaara

Hartikanvaara oli kylä Soanlahden kunnan eteläosassa Raja-Karjalassa Viipurin läänissä Suomen Neuvostoliitolle luovuttamalla alueella. Hartikanvaara oli virallisesti osa Soanlahden kirkonkylää, mutta käytännössä sitä pidettiin omana kylänään. Kylä sijaitsi Jänisjärven itäpuolella pitkämäisellä mäkialueella, jonka korkeimmat kohdat olivat sen luoteispäässä sijaitseva Löllövaara ja kaakkoispäässä sijaitseva 132,4 metriä korkea Hartikanvaara. Jänisjärvestä kylän erottaa Kankaanselkä -niminen metsäalue. Kylän kaakkoispuolella on Lohjanselänsuo. Koillispuolella on Syvänkumparesuo ja sen pohjoispuolella virtaava Veljakanjoki. Hartikanvaaran naapurikyliä olivat lännessä Päätyy ja varsinainen Soanlahden kirkonkylä, pohjoisessa Veljakanjoen toisella puolella Ypäkkö ja koillisessa Syvänkumparesuon toisella puolella Suistamon kuntaan kuulunut Jalovaaran kylä. Hartikanvaaran läpi kulki tie Soanlahden kirkonkylästä Suistamon kirkonkylästä Jalovaaraan johtavalle maantielle. Talvisodan taistelut eivät ulottuneet Soanlahdelle, mutta Moskovan rauhassa 1940 koko kunta ja Hartikanvaara kylä sen mukana luovutettiin Neuvostoliitolle. Kylän asukkaat evakuoitiin jäljelle jääneen Suomen alueelle. Jatkosodan alussa 1941 luovutetut alueet vallattiin takaisin ja hartikanvaaralaiset pääsivät palaamaan kotikyläänsä, mutta 1944 alue evakuoitiin ja luovutettiin uudelleen. == Lähteet == Luokka:Soanlahden kylät
Marinin piirikunta

Marinin piirikunta on piirikunta Golden Gate Bridgen pohjoispuolella San Franciscon lahden ympäristön pohjoisosassa Kalifornian osavaltiossa Yhdysvalloissa. Piirikunnassa asui vuoden 2010 väestönlaskennassa 252 409 ihmistä. Piirikunnan hallintokeskus on San Rafael. Marinin piirikuntaa ympäröi etelässä San Francisco, kaakossa Alamedan piirikunta, idässä Contra Costan piirikunta ja Sonoman piirikunta pohjoisessa ja koillisessa. San Quentinin vankila ja elokuvaohjaaja ja -tuottaja George Lucasin työskentelytila Skywalker Ranch sijaitsevat piirikunnassa. Northern California Muir Woods - National Monument.jpg|Punapuita Muir Woods National Monument -suojelualueella. Alue kuuluu National Register of Historic Places -suojelurekisteriin. San Rafael California Canal Area aerial view.jpg|Piirikunnan hallintokeskus on San Rafael. Point Reyes National Seashore headlands from Chimney Rock.jpg|Point Reyes National Seashore ==Lähteet == == Aiheesta muualla == *
Päätyy

Päätyy tai Päätyekylä oli kylä Soanlahden kunnan eteläosassa Raja-Karjalassa Viipurin läänissä Suomen Neuvostoliitolle luovuttamalla alueella. Päätyy oli virallisesti osa Soanlahden kirkonkylää, mutta käytännössä sitä pidettiin omana kylänään. Päätyy sijaitsi Jänisjärven koillisrannalla Soanlahden kirkonkylän kaakkoispuolella. Muita naapurikyliä olivat Hartikanvaara idässä ja Ypäkkö pohjoisessa. Kylän halki kulki Suistamo–Korpiselkä maantie, josta kylän kohdalla erkani pienempi tie Hartikanvaaran kautta Suistamon puolelle Suistamo–Jalovaara maantielle Talvisodan taistelut eivät ulottuneet Soanlahdelle, mutta Moskovan rauhassa 1940 koko kunta ja Päätyy sen mukana luovutettiin Neuvostoliitolle. Kylän asukkaat evakuoitiin jäljelle jääneen Suomen alueelle. Jatkosodan alussa 1941 luovutetut alueet vallattiin takaisin ja kylän asukkaat pääsivät palaamaan kotikyläänsä, mutta 1944 alue evakuoitiin ja luovutettiin uudelleen. == Lähteet == Luokka:Soanlahden kylät
Paige

Paige on muun muassa seuraavien henkilöiden sukunimi: * Elaine Paige (s. 1948), englantilainen laulaja ja musikaalinäyttelijä * Janis Paige (1922–2024), yhdysvaltalainen näyttelijä * Jennifer Paige (s. 1973), yhdysvaltalainen pop-laulaja * Peter Paige (s. 1969), yhdysvaltalainen näyttelijä, ohjaaja ja käsikirjoittaja * Rod Paige (s. 1933), yhdysvaltalainen republikaanipoliitikko ja entinen opetusministeri * Satchel Paige (1906–1982), yhdysvaltalainen baseballpelaaja Graham-Paige on yhdysvaltalainen automerkki.
Kalatori (täsmennyssivu)

Kalatori voi viitata seuraaviin asioihin: *Kalatori, aukio Raumalla *Kalatori (yritys), suomalainen kalaliike *Tsukijin kalatori, kalan tukkukauppa Tokiossa
Heikki & Mikko Show

Heikki & Mikko Show oli syys-joulukuussa 2012 MTV3-kanavalla esitetty kotimainen talkshow, jota juonsivat Heikki Paasonen ja Mikko Leppilampi. Yhtenä ohjelman osiona nähtiin Sun Mutsis -niminen osio, jossa juontajat haastattelevat julkisuudesta tunnetun henkilön äitiä ja esitellään henkilön lapsuuskuvia. Sarjassa oli myös Janne Porkan juontama osio Epäonnenpyörä, joka perustui MTV3-kanavalla nähtyyn Onnenpyörään. Ennen ensimmäisen jakson esittämistä MTV3-kanavan verkkosivuilla oli mahdollisuus äänestää ohjelmalle nimi, sillä ohjelman tuottaja Hanna Kortin mukaan tekijät eivät osanneet päättää tuleeko ohjelman nimeksi Mikko & Heikki Show vai Heikki & Mikko Show. Ohjelman virallinen nimi Heikki & Mikko Show paljastettiin ensimmäisessä jaksossa. ==Vastaanotto== Heikki & Mikko Show:n ensimmäinen osa keräsi 460 000 katsojaa, mutta jo seuraavalla viikolla luvut romahtivat 290 000:ään katsojaan. Kolmas jakso ei enää mahtunut Finnpanelin TV-mittaritutkimuksessa MTV3-kanavan 20 katsotuimman ohjelman joukkoon. Kanavan ohjelmajohtaja Jorma Sairanen ei kuitenkaan ollut huolestunut tilanteesta, eikä ohjelmaa aiottu siirtää perjantai-illan prime time-lähetysajalta toiseen. ==Jaksot== Jakso Ensiesitys Katsojaluvut Vieraat 1\. 21. syyskuuta 2012 460 000 Vesa-Matti Loiri Robin Chisu 2\. 28. syyskuuta 2012 290 000 Olli Lindholm Antti J. Jokinen Jarmo Kekäläinen Tuure Kilpeläinen & Kaihon karavaani 3\. 5. lokakuuta 2012 — Eicca Toppinen Tuuli Petäjä Ristomatti Ratia Sturm und Drang 4\. 12. lokakuuta 2012 — Jasper Pääkkönen Paula Vesala Kerkko Koskinen Kollektiivi 5\. 19. lokakuuta 2012 — Päivi Räsänen Sedu Koskinen Antonio Flores Don Johnson Big Band 6\. 26. lokakuuta 2012 — Loreen Tuuli Jari Sarasvuo Riku Rantala & Tuomas Milonoff 7\. 2. marraskuuta 2012 — Jesse Kaikuranta Kalle Palander Jasmin Hamid 8\. 16. marraskuuta 2012 — Dome Karukoski Puma Swede Toni Wirtanen Diandra 9\. 23. marraskuuta 2012 — Tuomas Holopainen Ville Haapasalo Lotta Backlund Laura Närhi 10\. 30. marraskuuta 2012 340 000 Mikael Jungner Minna Tervamäki Jonne Aaron Johanna Kurkela 11\. 7. joulukuuta 2012 360 000 Jimi Constantine Cheek Tarja Turunen Mariska & Pahat Sudet 12\. 14. joulukuuta 2012 448 000 Krisse Salminen Heikki Kovalainen Alexander Stubb Suvi Teräsniska ==Lähteet== Luokka:2010-luvun suomalaiset keskusteluohjelmat
Jane ja Aatos Erkon säätiö

Jane ja Aatos Erkon säätiö (, ) on suomalainen, vuonna 2002 perustettu säätiö. Sen perustivat ministeri Aatos Erkko ja hänen puolisonsa Jane Erkko. Säätiön kotipaikka on Helsinki. Säätiön ensisijaisena tarkoituksena on kansainvälisesti korkeatasoisen tieteellisen tutkimuksen (lääketiede, tekniikka ja taloustiede) tukeminen ja edistäminen. Lisäksi säätiön tarkoituksena on taiteen ja kulttuurin sekä urheilutoiminnan ja ruumiillisen kasvatuksen ja hyvinvoinnin edistäminen Suomen kansakunnan etujen mukaisesti. Jane ja Aatos Erkon säätiö on Säätiöt ja rahastot ry:n jäsen. == Toiminta == Säätiö myöntää apurahoja, palkintoja ja tukia sekä tukee tutkimusprojekteja alan laitoksissa Suomessa ja ulkomailla sekä harjoittaa muita tukitoimenpiteitä. Vuonna 2020 säätiö myönsi avustuksia 45,2 miljoonaa euroa, mikä ylitti selvästi aiempina vuosina myönnettyjen avustusten määrän. Yhteensä säätiö jakoi vuosina 2002–2020 yli 270 miljoonaa euroa. Säätiö on suomalaisen tieteen suurimpia rahoittajia. Vuonna 2017 se jakoi enemmän tiedeapurahoja kuin mikään muu säätiö Suomessa. Se oli samana vuonna myös suurin Suomen yliopistojen säätiölahjoittaja. Vuodesta 2004 alkaen säätiö on myöntänyt apurahoja tutkimukseen, erityisesti postdoc-tutkijoille.Allan Tiitta: Tieteen tukijoukot – Suomalaiset säätiöt tieteen ja korkeimman opetuksen kehittäjinä 1917–2017, s. 141, 212, 219–220. WSOY, Helsinki 2018. Avustuspäätöksiä käsitellään säätiössä jatkuvasti, mutta hallitus tekee päätöksiä noin neljä–viisi kertaa vuodessa. Säätiö on ollut huomattava Helsingin yliopiston lahjoittaja. Vuonna 2005 säätiö lahjoitti Tampereen yliopistolle viisivuotisen Erkko-professuurin Pohjois-Amerikan tutkimukseen ja vuonna 2008 Jane ja Aatos Erkon professuurin Helsingin yliopistolle ajankohtaiseen yhteiskuntatutkimukseen. Se on lahjoittanut miljoonia myös Svenska Handelshögskolanille. Sibelius-Akatemia sai huomattavan lahjoituksen opetus- ja tutkimustyöhön vuonna 2010. Vuonna 2011 säätiö lahjoitti miljoona euroa Nuuksion kansallispuistossa sijaitsevan Suomen luontokeskus Haltian rakennustyöhön. Lisäksi säätiö on muun muassa lahjoittanut HYKS:lle varat leikkausrobotin hankintaan ja tukenut lasten energia-aineenvaihduntatautien tutkimusta sekä Märketin majakan ja satamajäänsärkijä S/S Turson kunnostustyötä (2008). Säätiön varallisuus moninkertaistui, kun toukokuussa 2012 kuollut Aatos Erkko testamenttasi sille omistamansa Sanoma-yhtiön osakkeet. Säätiöstä tuli Sanoman suurin osakkeenomistaja. Erkon kuollessa hänen omistamiensa Sanoman osakkeiden arvo oli noin 700 miljoonaa euroa. Osakkeiden ilmoitettiin siirtyneen säätiölle 3. lokakuuta 2012. Säätiön osuus Sanomasta oli tämän jälkeen 23 %. == Hallinto == Säätiötä johtaa hallitus, joka koostuu vähintään viidestä ja enintään yhdeksästä jäsenestä. Hallituksen puheenjohtaja on Nils Ittonen ja varapuheenjohtaja Juhani Mäkinen. Muita jäseniä ovat muun muassa Marianne Heikkilä, Reetta Meriläinen ja Jussi Pesonen. == Lähteet == == Aiheesta muualla == *Jane ja Aatos Erkon säätiön verkkosivut Luokka:Suomalaiset säätiöt
Carita Järvinen

Carita Linda Järvinen (taiteilijanimeltään Carita, 20. toukokuuta 1938 Sipoo – 29. tammikuuta 2022 Issy-les-Moulineaux, Ranska) oli suomalaissyntyinen malli, joka esiintyi myös kolmessa elokuvassa. Niissä hän käytti taiteilijanimeä Carita. == Elämä ja ura == Järvinen esiintyi 1950-luvun lopulla Suomessa muun muassa Jallu-lehdessä.Antikvariaatti.net Viitattu 30.5.2012. 1960-luvun alussa hän työskenteli mallina Lontoossa ja New Yorkissa, ennen kuin asettui Pariisiin. Siellä Järvinen esitteli tunnettujen suunnittelijoiden, kuten Coco Chanelin, Yves Saint Laurentin ja Karl Lagerfeldin, asuja. Ensiesiintymisensä valkokankaalla hän teki vuonna 1962 ranskalaisessa elokuvassa Eddie ja naiset (Lemmy pour les dames). Kyseessä oli yksi lukuisista Lemmy Caution-elokuvista, joiden pääosassa oli Eddie Constantine. Vuonna 1967 Järvinen esitti toista pääosaa brittiläisen Hammerin tuottamassa elokuvassa Viikinkikuningatar (The Viking Queen). Sen markkinoinnissa Järvistä verrattiin Ursula Andressiin ja Raquel Welchiin. Vaikka hänen katsottiin onnistuneen soturiprinsessan roolissaan hyvin, ei Järvinen jatkanut elokuvauraansa. Vuonna 2010 hän kertoi Gloria-lehden haastattelussa kieltäytyneensä kaksi kertaa tarjotusta Bond- elokuvaroolista. Kolmas Järvisen elokuva oli ranskalaisen Éric Rohmerin ohjaama Vihreä säde (Le rayon vert, 1986), jossa hänellä on pieni sivuosa. Elokuva palkittiin myöhemmin Venetsian elokuvajuhlilla Kultaisella leijonalla. Vuonna 1963 Järvisestä tehtiin lyhyt dokumenttielokuva sarjaan Suomalaisia maailman turuilla. Sen muissa osissa kerrottiin muun muassa Kim Borgista ja Taina Elgistä.Suomalaisia maailman turuilla Elonet. Viitattu 30.5.2012. Hän asui Pariisissa 1960-luvulta lähtien. Osan ajastaan Järvinen vietti Ruotsin Ljusdalissa, jossa hän omisti Järvsön kylässä sijaitsevan vanhan maalaistalon. == Filmografia == *Lemmy ja naiset (1962) *Viikinkikuningatar (1967) *Vihreä säde (1986) ==Lähteet== *Turner Classic Movies *Hammer Studios Cult Sirens ===Viitteet=== ==Aiheesta muualla== *Carita Järvisen pukuja esittelevä "Coco ja Yves"-näyttely Heinolan taidemuseossa Luokka:Suomalaiset mallit Luokka:Suomalaiset elokuvanäyttelijät Luokka:Ranskansuomalaiset Luokka:Britanniansuomalaiset Luokka:Vuonna 1938 syntyneet Luokka:Vuonna 2022 kuolleet
Vaahteraliigan kausi 2012

Vaahteraliigan kausi 2012 on Vaahteraliigan 33. kausi. Liigan runkosarja alkoi 26. toukokuuta 2012 ja Vaahteramalja XXXIII pelattiin 25. elokuuta 2012. Jokainen joukkue pelasi kymmenen ottelua runkosarjassa, jonka neljä parasta etenivät pudotuspeleihin. Finaaliottelussa Helsinki Roosters kukisti hallinneen mestarin Helsinki Wolverinesin ja voitti seurahistorian viidennentoista Suomen mestaruutensa.Vaahteraliiga - Otteluohjelma 2012 SAJL Lappeenrannan Rajaritarit ei hakenut liigalisenssiä kaudelle 2012, vaan pudottautui II-divisioonaan. Rajaritareiden paikan liigassa otti Vantaan TAFT. Kauden päätteeksi parhaana pelaajana palkittiin Roostersin pelinrakentaja Robert Johnson. ==Sarjataulukko== Tilanne 24.8.2012Vaahteraliiga - Sarjataulukko 2012 SAJL OT V H TE PÄ MS PTS Wolverines 10 9 1 458 157 +301 18 Crocodiles 10 9 1 384 174 +210 18 Roosters 10 7 3 348 183 +165 14 Butchers 10 5 5 210 236 -26 10 Jaguaarit 10 4 6 145 202 -57 8 TAFT 10 3 7 162 187 -25 6 Northern Lights 10 2 8 102 338 -236 4 Trojans 10 1 9 34 366 -332 2 ==Pudotuspelit== {{Turnauspuu4 pronssiotteluton |18.8.2012 Velodromi, Helsinki |Helsinki Wolverines|35|Porvoo Butchers|16 |19.8.2012 Jouppilanvuori, Seinäjoki |Seinäjoki Crocodiles|21|Helsinki Roosters|41 |25.8.2012 Sonera Stadium, Helsinki|Helsinki Wolverines|17|Helsinki Roosters|20| }} ==European Football League== Helsinki Wolverines sai edellisen kauden mestarina osallistui kansainväliseen EFL-turnaukseen. Wolverines kohtasi kahdessa ottelussa turnauksen alkukierroksella Sveitsin pääsarjan mestarin Calanda Broncosin. Broncos voitti Wolverinesin kahdesti ja eteni seuraavalle kierrokselle yhteispistein 104–42. Pvm Paikka Kotijoukkue Vierasjoukkue Tulos 21.4.2012 Stadium Ringstrasse, Chur Calanda Broncos Helsinki Wolverines 49–6 5.5.2012 ISS Stadion, Vantaa Helsinki Wolverines Calanda Broncos 36–52 ==Lähteet== 2012 Luokka:Vuoden 2012 amerikkalainen jalkapallo
Bob Joles

Robert "Bob" Joles (s. 1959) on yhdysvaltalainen ääninäyttelijä. ==Aiheesta muualla== * Luokka:Yhdysvaltalaiset näyttelijät Luokka:Vuonna 1959 syntyneet Luokka:Elävät henkilöt
Chris Miller

Christopher ”Chris” Miller (s. 1968) on yhdysvaltalainen ääninäyttelijä, animaattori, ohjaaja ja käsikirjoittaja. Hänet tunnetaan muun muassa animaatioelokuvien Shrek kolmas (2007) ja Saapasjalkakissa (2011) ohjaajana sekä Madagascar-elokuvasarjan Kowalski-pingviinin ääninäyttelijänä. ==Aiheesta muualla== * Luokka:Yhdysvaltalaiset animaattorit Luokka:Yhdysvaltalaiset elokuvakäsikirjoittajat Luokka:Yhdysvaltalaiset elokuvaohjaajat Luokka:Yhdysvaltalaiset ääninäyttelijät Luokka:Vuonna 1968 syntyneet Luokka:Elävät henkilöt
Tom McGrath

Thomas ”Tom” McGrath (s. 7. elokuuta 1964) on yhdysvaltalainen ääninäyttelijä, animaattori, käsikirjoittaja ja ohjaaja. Hänet tunnetaan parhaiten ohjaamastaan Madagascar-elokuvatrilogiasta. Hän on myös työskennellyt ääninäyttelijänä useissa DreamWorks-tuotannoissa, kuten esimerkiksi elokuvissa Virran viemää ja Shrek kolmas. == Filmografiaa == Vuosi Nimeke Ohjaaja Käsikirjoittaja Animointi /kuvasuunnittelu Näyttelijä Rooli (englanninkielinen versio) 1996 Space Jam 2000 The Grinch 2001 Kuin kissat ja koirat 2005 Madagascar Kippari (Skipper) 2006 Virran viemää Sivurooli 2007 Shrek kolmas Gary 2008 Madagascar 2 Skipper 2009 Möröt vastaan muukalaiset Wilson 2010 Megamind Robert Scott Vankilan vartija 2011 Saapasjalkakissa Baarimikko 2012 Madagascar 3 Skipper == Aiheesta muualla == * Luokka:Yhdysvaltalaiset elokuvaohjaajat Luokka:Yhdysvaltalaiset ääninäyttelijät Luokka:Vuonna 1964 syntyneet Luokka:Elävät henkilöt
Tino Insana

Silvio Peter ”Tino” Insana (15. helmikuuta 1948 – 31. toukokuuta 2017) oli yhdysvaltalainen näyttelijä ja ääninäyttelijä, jonka tunnetuimmat roolit olivat elokuvissa Naapurit (1981) ja Kolme kaverusta (1986) sekä animaatiosarjassa Tallipihan bilehileet (2007–2011). ==Lähteet== ==Aiheesta muualla== * Luokka:Vuonna 1948 syntyneet Luokka:Vuonna 2017 kuolleet Luokka:Yhdysvaltalaiset näyttelijät
Friedrich Hirzebruch

Friedrich Hirzebruch (17. lokakuuta 1927 Hamm, Westfalenin provinssi, Saksa – 27. toukokuuta 2012)J. J. O'Connor and E. F. Robertson, Friedrich Ernst Peter Hirzebruch MacTutor, päivitetty viimeksi September 2009 oli saksalainen matemaatikko. Hänen työskentelyalojaan olivat topologia, kompleksiset monistot ja algebrallinen geometria. Hän oli sukupolvensa johtava hahmo, ja häntä on luonnehdittu ”Saksan sodanjälkeisen ajan merkittävimmäksi matemaatikoksi”. Hirzebruch väitteli filosofian tohtoriksi 1950 Münsterin yliopistosta aiheella Über vierdimensionale Riemannsche Flächen mehrdeutiger analytischer Funktionen von zwei komplexen VeränderlichenFriedrich Ernst Peter Hirzebruch , MacTutor History of Mathematics archive. Viitattu 29.5.2012 . Hän oli Max-Planck- Institut für Mathematik -tutkimuslaitoksen perustaja. Hirzebruch on saanut Wolfin palkinnon matematiikasta vuonna 1988 ja Lobachevskyn palkinnon vuonna 1990. Hän on ollut Academia Europæan jäsen vuodesta 1988.https://www.ae- info.org/ae/Member/Hirzebruch_Friedrich ==Lähteet== ==Aiheesta muualla== *Friedrich Hirzebruch MPIM:n sivulla Luokka:Saksalaiset matemaatikot Luokka:Wolfin matematiikan palkinnon saajat Luokka:Vuonna 1927 syntyneet Luokka:Vuonna 2012 kuolleet Luokka:Academia Europæan jäsenet
Cleveland Guardians

Cleveland Guardians on vuonna 1894 perustettu yhdysvaltalainen Major League Baseball -seura Clevelandista. Se on voittanut kaksi World Series -mestaruutta, vuosina 1920 ja 1948. Joukkue voitti vuoden 1920 World Series -loppuottelussa Brooklyn Robinsin otteluvoitoin 5–2. Kyseisellä kaudella Indiansin 29-vuotias Ray Chapman sai 16. elokuuta Yankees'ia vastaan pelatussa ottelussa päähänsä Carl Maysin syötön ja kuoli kallonmurtuman seurauksena seuraavana päivänä.Baseball almanakka - American League 1920 Vuoden 1948 World Series'issä Indians voitti Boston Braves'in otteluvoitoin 4–2.Baseball almanakka - American League 1948 Joukkue pelaa American Leaguen Keskisessä divisioonassa ja sen kotistadion on Progressive Field. Cleveland Indians ilmoitti joulukuussa 2020 vaihtavansa nimensä kauden 2021 jälkeen, sillä jotkut ovat arvostelleet nimen "Indians" ja intiaanikuvaston käyttöä. Joukkue muutti virallisesti nimekseen Cleveland Guardians marraskuussa 2021. == Lähteet == Luokka:Major League Baseball -seurat Luokka:Clevelandin urheilu Luokka:Vuonna 1894 perustetut urheiluseurat
Kansas City Royals

Kansas City Royals on vuonna 1969 perustettu Major League Baseball -joukkue Missourin Kansas Citystä. Seura on voittanut kaksi World Series -mestaruutta. Joukkue pelaa American Leaguen Keskisessä divisioonassa ja sen kotistadion on Kauffman Stadium. == Aiheesta muualla == Luokka:Major League Baseball -seurat Luokka:Missourin urheilu
Los Angeles Angels

Los Angeles Angels on vuonna 1961 perustettu Major League Baseball -joukkue Anaheimista, Kaliforniasta. Seura on voittanut yhden World Series -mestaruuden vuonna 2002. Joukkue pelaa American Leaguen Läntisessä divisioonassa ja sen kotistadion on Angel Stadium. == Aiheesta muualla == Luokka:Major League Baseball -seurat Luokka:Kalifornian urheilu Luokka:Orangen piirikunta (Kalifornia)
Washington Nationals

Washington Nationals on vuonna 1969 perustettu Major League Baseball -joukkue Washingtonista. Seura perustettiin Montrealissa nimellä Montreal Expos. Vuonna 2005 seura siirtyi Washingtoniin ja otti nykyisen nimensä. Nationals on voittanut World Series -mestaruuden kerran, vuonna 2019. Joukkue pelaa National Leaguen itäisessä divisioonassa ja sen kotistadion on Nationals Park. == Lähteet == == Aiheesta muualla == Luokka:Major League Baseball -seurat Luokka:Washingtonin (DC) urheilu Luokka:Vuonna 1969 perustetut urheiluseurat
Atlanta Braves

Atlanta Braves on vuonna 1871 perustettu Major League Baseball -joukkue Atlantasta. Seura perustettiin alun perin Bostonissa, josta se siirtyi Milwaukeehen 1953. Atlantassa Braves on pelannut vuodesta 1966 lähtien. Seura on voittanut kolme World Series -mestaruutta, vuosina 1914, 1957, 1995 ja 2021. Seurasta tuli täten ensimmäinen joka on voittanut mestaruuden kolmessa eri kotikaupungissa. Vuoden 1914 World Series -loppuottelussa Braves voitti Philadelphia Athleticsin suoraan neljässä ottelussa voitoin 4–0. Joukkue pelaa National Leaguen Itäisessä divisioonassa ja sen kotistadion on Truist Park. Seura on toinen jäljellä olevista National Leaguen perustajajäsenistä (toinen on Chicago Cubs). Seura perustettiin 1871 nimellä Boston Red Stockings, nimi Braves on ollut käytössä vuodesta 1912 lähtien, joskin 1936-1940 käytettiin nimeä Bees. == Lähteet == == Aiheesta muualla == Luokka:Major League Baseball -seurat Luokka:Atlantan urheilu
Luettelo Keski-Maan ruuista ja juomista

Luettelo Keski-Maan ruuista ja juomista sisältää tietoa J. R. R. Tolkienin fantasiakirjoissa esiintyvistä fiktiivisistä ruuista ja juomista. ==Ruuat== ===Cram=== Cram on Hobitissa ja Tarussa sormusten herrasta mainittu keksin kaltainen kuivamuona, jota Laakson ja Esgarothin ihmiset valmistavat. Hobitissa he jakoivat sitä kääpiöille näiden matkatessa Ereboriin. Cramin reseptiä Tolkien ei ole selittänyt, mutta se "muistuttaa keksiä, säilyy loputtomiin, on kuulemma ravitsevaa mutta ei missään tapauksessa hyvää, pikemminkin varsin tylsää muonaa jota saa jauhaa kyllästymiseen asti". ===Hunajakakut=== Hunajakakut ovat Hobitissa esiintyviä ja Tarussa sormusten herrasta mainittuja kakkuja, joita Beorn ja myöhemmin hänen jälkeläisensä, beorningit, leipovat. Ne pysyvät tuoreina pitkään kuten cram ja lembas, mutta tekevät syöjänsä hyvin janoisiksi. Beorningit eivät kuitenkaan mielellään jakele leipomuksiaan vieraille. ===Lembas=== Lembas on Tarussa sormusten herrasta ja Silmarillionissa kuvattu haltioiden matkaleipä, joka on kiedottu mallorn-puun lehteen. Pienikin pala lembasia auttaa syöjäänsä jaksamaan. Se pysyy tuoreena pitkään ja on maistuvampaa kuin cram tai hunajakakut. Lembas muistuttaa todellisuuden ihmisten teeleipää. Lähtiessään Lothlórienista Sormuksen Saattue sai Galadrielilta lembasia, jota he käyttivät peruseväänään Valtasormuksen tuhoon asti. Elokuvassa Klonkku (Sméagol) varasti lembas-leivät Frodolta ja Samilta, kun he olivat unessa. Klonkku tiputti leivän murusia Samin viitalle, ja pudotti leivät alas Salaisten portaiden kielekkeeltä. Kun Frodo ja Sam huomasivat leipien kadonneen, Klonkku uskotteli Samin syöneen ne. Tämä tuhosi Frodon ja Samin ystävyyden väliaikaisesti. ===Maaleipä=== Maaleipä on Keskeneräisten tarujen kirjassa ja Húrinin lasten tarinassa esiintyvä nimitys, jota vähäkääpiö Mîm käyttää keräämistään villijuurista. Juuret olivat erinomainen ravinnonlähde, jota voi säilöä talveksi ja olivat pestyinä "valkeita ja meheviä ja kuorineen keitettynä ne maistuivat hyvältä, ikään kuin leivältä." ==Juomat== ===Enttien vesi=== Enttien vesi on Tarussa sormusten herrasta esiintyvää salaperäistä ja tehokasta vettä, jota entit juovat. Vaikka tiedetään hyvin vähän, he näyttävät valmistavan sitä mitä ilmeisimmin ent'asumuksien alla virtaavien jokien vedestä, mutta ainutlaatuisella ja hienostuneella maulla, joka heijastaa enttien yhteyttä puihin ja metsiin. Sillä on kasvattava voima niihin juojiin, jotka eivät ole enttejä. Pippinin ja Merrin juotua sitä, he kasvoivat pituutta kolme tuumaa ja tulivat siten Konnun historian pisimmiksi hobiteiksi. ===Miruvor=== Miruvor on Tarussa sormusten herrasta mainittu haltioiden valmistama lämmin ja tuoksuva lääkejuoma. Se palauttaa juojansa vahvaan ja terveeseen tilaan. Elrond antoi pullollisen miruvoria Gandalfille Sormuksen Saattueen lähtiessä Rivendellistä. Gandalf antoi kulauksen sitä kullekin Saattueen jäsenelle kolme kertaa matkan aikana. Ensimmäisen kerran Caradhrasin lumimyrskyn aikana, toisen kerran heidän pysähtyessä lepäämään ja kolmannen kerran ennen Moriaan astumista. Luokka:Keski-Maan esineet
La Rambla

La Rambla on Barcelonan pääkatu. Se koostuu useista peräkkäisistä Rambla- nimisistä kaduista, minkä vuoksi sitä kutsutaan myös monikollisella nimellä Les Rambles (). La Rambla alkaa Plaça de Catalunya -aukiolta ja päättyy merenrannalle Port Vell -satamaan. Kadun keskiosa on leveää kävelykatua. Se on 1,2 kilometriä pitkä. La Ramblalla on paljon ravintolaterasseja, kioskeja, katukauppiaita ja katuesiintyjiä kuten ihmispatsaita, minkä vuoksi se on suosittu turistikohde. Sen varrella on myös useita tunnettuja rakennuksia, kuten Liceu-oopperatalo, La Boqueria -kauppahalli ja Palau Güell. ==Lähteet== ==Aiheesta muualla== * Luokka:Espanjan kadut Luokka:Barcelona
Vieno Nordström

Vieno Johanna Nordström (29. tammikuuta 1912 Paavola – (kuoleman julkistamispäivä 14. helmikuuta 1989))Döda i stadens finska församlingar, Vieno Johanna Nordström 77 år, Åbo Underrättelser, 1989, No 31, sivu 22, julkaistu 14.2.1989 oli suomalainen näytelmäkirjailija.Suomen Kirjailijat 1945–1980, Nordström, Vieno Johanna, sivu 446, toimittajat Maija Hirvonen, Hannu Launonen, Anna Nybondas, Inger Bäcksbacka, Suomalaisen Kirjallisuuden Seuran toimituksia 402, Helsinki 1985 Nordström kävi kansakoulun ja oli perheenäiti. Hän toimi kassanhoitajana ja tarjoilijana. Nordströmin vanhemmat olivat Janne Jokinen ja Sandra Jokinen. == Näytelmiä == * Vapauden suosikkipoika : 2-näytöksinen näytelmä. Seuranäytelmiä 575. Karisto 1953 == Lähteet == * === Viitteet === Luokka:Suomalaiset näytelmäkirjailijat Luokka:Vuonna 1912 syntyneet Luokka:Vuonna 1989 kuolleet
Tommi Moilanen

Tuomas (Tommi) Aadolf Moilanen (8. tammikuuta 1912 Sortavalan maalaiskunta – 25. marraskuuta 1986 Joensuu)Moilanen Tommi Tuomas Aadolf, Kettuvaaran hautausmaa, Joensuu, osasto 44, rivi 0, paikka 468-469, viitattu 1.9.2023 oli suomalainen päätoimittaja, kunnallisneuvos ja näytelmäkirjailija.Suomen Kirjailijat 1917–1944, Moilanen, Tommi Tuomas Adolf, sivu 277, toimittaneet Hannu Launonen, Maija Hirvonen, Anna Nybondas, Inger Bäcksbacka, Suomalaisen Kirjallisuuden Seuran toimituksia 365, Jyväskylä 198150-vuotiaita, Päätoimittaja Tommi Moilanen Joensuussa, Helsingin Sanomat, 1962, No 6, sivu 8, julkaistu 8.1.1962 Moilanen kävi kuusi luokkaa Sortavalan lyseota ja opiskeli Työväen akatemiassa vuosina 1932–1933 sekä suoritti myymälänhoitajakurssin KK:n osuuskauppakoulussa. Tämän jälkeen Moilanen toimi eri tehtävissä Osuusliike Itä-Karjalassa, Itä-Savon Osuusliikkeessä, ja Osuusliike Aurnassa. Hän oli myymälän- ja varastonhoitajana vuosina 1934–1939. Sotien jälkeen Moilanen siirtyi lehtialalle. Hän työskenteli sanomalehden toimituksessa vuosina 1944–1966. Kansan Voiman toimitussihteerin toimesta hänet nimitettiin lehden päätoimittajaksi vuonna 1957. Hän kuului Oma-Avun edustajistoon ja hallintoneuvostoon ja oli pitkän ajan hallintoneuvoston puheenjohtaja. Vuonna 1949 Moilanen valittiin Pielisensuun kunnanvaltuustoon ja kunnanhallitukseen, joihin hän kuului kunnes kunta kokonaisuudessaan liitettiin Joensuun kaupunkiin vuonna 1954. Siitä lähtien Moilanen kuului Joensuun kaupunginvaltuustoon ja -hallitukseen ja oli useina vuosina kaupunginjohtajan varamies. Sairaalan talousjohtajana hän oli vuosina 1966–1977. Lisäksi Moilanen toimi Joensuun kaupunginteatterin hallituksessa ja hallituksen puheenjohtajana. Moilanen sai kunnallisneuvoksen arvonimen vuonna 1966. Moilanen piti useita taidenäyttelyjä ja hän kirjoitti näytelmiä, joita on esitetty muun muassa Jyväskylän kaupunginteatterissa. Moilanen oli puoluetaustaltaan sosialidemokraatti ja toimi pitkään puolueen toimielimissä ja osuusliiketoiminnassa johtotehtävissä.Leila Tanskanen ja Päivö Puhakainen (toim.): Työväen Akatemia Opisto ja opiskelijat 1924-84 Helsinki 1984 Moilasen vanhemmat olivat metallisorvaaja Matti Moilanen ja Helena (o.s. Sinkkonen). Puoliso oli Eevi Annikki (o.s. Kettunen) vuodesta 1940. == Näytelmiä == Nimimerkillä Iso-Haukka: * Kotkien seikkailu : yksinäytöksinen lasten näytelmä. Suomen sos.-dem. raittiusliitto, Helsinki 1937 * Suunnistautumisretkellä, teoksessa Kolme näytelmää. Suomen sos.-dem. raittiusliitto, Helsinki 1939 == Lähteet == * === Viitteet === Luokka:Suomalaiset päätoimittajat Luokka:Suomalaiset näytelmäkirjailijat Luokka:Suomen Sosialidemokraattisen Puolueen poliitikot Luokka:Joensuun kaupunginvaltuutetut Luokka:Pielisensuun kunnanvaltuutetut Luokka:Vuonna 1912 syntyneet Luokka:Vuonna 1986 kuolleet
Sulo Pasanen

Sulo Kullervo Pasanen (8. elokuuta 1912 Viipuri – 22. helmikuuta 1991) oli suomalainen kirjailija, joka käytti myös nimimerkkiä Paavo Leimu. ==Henkilöhistoria== Pasasen vanhemmat olivat kirvesmies Heikki Pasanen ja Hilma Hyvönen ja puoliso Sylvi Mirjam Kuokkanen. Hän työskenteli erilaisissa tilapäistöissä, mutta myös isänsä tapaan kirvesmiehenä, ennen kuin ryhtyi vapaaksi kirjailijaksi. == Teoksia == * Remusaari : romaani. WSOY 1945 * Tuntilasi : romaani. WSOY 1946 * Kihlajaiskesä : kertomus sekavasta kesälomasta. Karisto 1946 (nimimerkillä Paavo Leimu) * Ranskalainen silkkihuivi : kertomuksia. WSOY 1959 * Lähtö ja paluu : romaani. WSOY 1961 * En tule takaisin, äiti : romaani. WSOY 1967 == Lähteet == * ===Viitteet=== Luokka:Suomalaiset kirjailijat Luokka: Suomalaiset novellikirjailijat Luokka: Suomalaiset sotakirjailijat Luokka:Vuonna 1912 syntyneet Luokka:Vuonna 1991 kuolleet
Olemisen sietämätön keveys (elokuva)

Olemisen sietämätön keveys on Philip Kaufmanin ohjaama yhdysvaltalainen elokuva vuodelta 1988. Se perustuu Milan Kunderan vuonna 1984 ilmestyneeseen samannimiseen romaaniin. The New York Timesin kriitikot valitsivat elokuvan vuonna 2004 yhdeksi kaikkien aikojen tuhannesta parhaasta elokuvasta maailmassa.The Best 1,000 Movies Ever Made, The New York Times. Perustuu teokseen The New York Times Guide to the Best 1,000 Movies Ever Made, St. Martin's Griffin 2004. Viitattu 31.7.2017 (Internet Archive). ==Juoni== Prahan keväässä 1968 naistenmies Tomas (Daniel Day-Lewis) menee naimisiin Terezan (Juliette Binoche) kanssa, muttei hylkää myöskään rakastajatartaan Sabinaa (Lena Olin). ==Näyttelijät== ==Lähteet== Luokka:Vuoden 1988 yhdysvaltalaiset elokuvat Luokka:Yhdysvaltalaiset romaaneihin perustuvat elokuvat Luokka:Yhdysvaltalaiset draamaelokuvat Luokka:Philip Kaufmanin ohjaamat elokuvat
Sorkot

Sorkot ovat songhai-kansaan kuuluva etninen ryhmä Malissa, Nigerissä ja Nigeriassa. He elävät Nigerjoen varrella sen keskijuoksun järvi- ja suoalueelta aina Gulbin Khebbi -sivujoelle saakka. Sorkot harjoittavat kalastusta, virtahepojen metsästystä ja veneenrakennusta. Elinkeinoiltaan samanlaisia ryhmiä ovat Nigerin keskijuoksun bozot ja somonot.. ==Lähteet== Luokka:Malin etniset ryhmät Luokka:Nigerian etniset ryhmät Luokka:Nigerin etniset ryhmät Luokka:Songhait
Songhain kieli

Songhain kieli (myös songai) on Nigerjoen keskijuoksulla Malissa, Nigerissä sekä Burkina Fasossa puhuttava songhaikieli. Sen lähisukulaisia ovat lähinnä Nigerissä ja Nigeriassa puhuttava djerma eli zarma sekä Nigerin ja Beninin dendi. Malissa ja Algeriassa on myös tuaregien puhumia songhain variantteja. Kielen puhujamääräksi arvioidaan 1,1 miljoonaa. Kieli koostuu toisistaan poikkeavista murteista, jotka muodostavat läntisen, keskisen ja itäisen ryhmän. Yleiskielen pohjana on Gaon seudulla puhuttava itämurre, johon lukeutuu muun muassa koyraboro senni. Länsimurteita puhutaan Timbuktun alueella ja keskimurteita Douentzan piirin Homborin seudulla. Sanastossa on runsaasti lainoja hausasta. Songhaista tuli tärkeä alueellinen kieli Songhain valtakunnan aikana 1400–1500-luvuilla. Nigerjoen varrella sitä puhutaan edelleen myös toisena kielenä. Songhaita kirjoitetaan latinalaisella kirjaimistolla. ==Lähteet== Luokka:Burkina Fason kielet Luokka:Malin kielet Luokka:Nigerin kielet Luokka:Songhaikielet
Freeman (albumi)

Freeman on suomalaislaulaja Leo Frimanin eli taiteilijanimeltään Freemanin debyyttialbumi, joka julkaistiin marraskuussa 1976. Suurimmiksi hittikappaleiksi nousivat ”Kaksi lensi yli käenpesän”, ”Osuuskaupan Jane” sekä ”Ajetaan tandemilla”, joka oli yksi levy-yhtiö Love Recordsin suurimmista singlemenestyksistä vuonna 1976.Rantanen 2005, s. 115.Rantanen 2005, s. 103. Levyn tuottajana ja pääasiallisena sanoittajana toimi Hector, joka oli Freemanin puolison veli eli lanko. Hector myös pestasi Freemanin Love Recordsille ollen kiinnostunut hänen sävellyksistään ja tehden sanoituksia niihin. ”Ajetaan tandemilla” -kappaleesta nousi lopulta kesän 1976 suuri hittikappale ja joulumarkkinoille julkaistu esikoisalbumi nosti Freemanin suosituimpien suomalaisten poprock-artistien joukkoon.Rantanen 2005, s. 152. Levystä tuli pienoinen menestys ja se nousi muun muassa nuortenlehti Suosikin TOP 30 -listan sijalle 11. helmikuussa 1977.Rantanen 2005, s. 113. == Kappaleet == ; A-puoli # # # # # # ; B-puoli # * # # # # # Lähteet:LP-levyn (LRLP 208) takakansi ja levykeskiöt. ; CD-levyn bonuskappaleet # * # # # # # # # == Tekijät == === Muusikot === * Freeman – laulu * Harri Saksala – huuliharppu * Heikki ”Pedro” Hietanen – kosketinsoittimet (1); piano (2) * Esa Kotilainen – kosketinsoittimet (4, 9); syntetisaattorit (2), Minimoog-syntetisaattori (6) * Seppo Rannikko – puhallinsoittimet * Antero Jakoila – kitarat (1, 2, 4, 6, 9) * Nono Söderberg – kitarat (1–3, 5, 7–10, 12) * Olli Haavisto, Seppo Sillanpää ja Hasse Walli – kitarat * Matti Bergström – basso (1) * Timo Lindström, Pekka Pohjola ja Maukka Siirala – bassot * Heikki ”Häkä” Virtanen – basso (ainakin 4, 6) * Hannu ”Roope” Koistinen – rummut (2) * Antero Päiväläinen – rummut ja lyömäsoittimet (6, 11) Lähteet:Muusikoiden Discogs-sivustojen käytetyimmät soittimet.Love Recordsin Anna mulle Lovee -kokoelman liite.Love Recordsin Loveradio 4 -kokoelman (2007) kansiliite. === Tuotanto === * Hector – tuottaja * Erkki Hyvönen ja Paul Jyrälä / Finnvox-studiot – äänitys (1976) Lähde: == Lähteet == * === Viitteet === Luokka:Vuoden 1976 esikoisalbumit Luokka:Freemanin albumit Luokka:Love Recordsin albumit
Kultareuna (yhdistys)

Kultareuna ry. on arpajaisyhdistys, jonka työväenliikkeen järjestöt Valistustyö ja vapaa kansanvalta, Työväenlehdistön kannatusyhdistys sekä sitoutumaton Invalidien huolto perustivat Helsingissä kesäkuussa 1959. Vuoteen 2016 mennessä Kultareuna ry. on järjestänyt yli kuudetsadat arpajaiset, joiden puhdas tuotto eri yhdistyksille on ollut 27 miljoonaa euroa ja myynnin arvo lähes 100 miljoonaa euroa. Kultareuna ry oli jäsenenä kattojärjestö Arpajaiskeskus ry:ssä, joka vuoden 1944 maaliskuussa annetulia asetuksella toimi valtion monopolina suurten arpajaisten järjestämisessä 2000-luvun taitteeseen asti. ==Katso myös== *Tavara-arpa ry. ==Lähteet== Luokka:Suomalaiset järjestöt
Niafunkén piiri

Niafunkén piiri () on paikallishallintoalue Timbuktun alueella Malissa. Sen pinta-ala on 11 000 neliökilometriä.Plan, s. 10. Asukkaita on 175 400 henkeä (vuonna 2009). ==Maantiede== Niafunkén piiri rajoittuu pohjoisessa Timbuktun alueen Goundamin ja Dirén, idässä Gourma-Rharousin ja etelässä Moptin alueen Douentzan, Moptin ja Youwaroun piireihin. Seutu kuuluu kuivuudesta kärsivään Sahelin vyöhykkeeseen. Sen läpi virtaa tulva-alueen muodostava Nigerjoki. Muita vesistöjä ovat Nigerin sivuhaarat Dioni ja Gonia sekä tulvajärvet kuten Takadji, Koboro ja Daga. Luonnonvarainen kasvillisuus käsittää akaasioita, egyptinhaarapalmuja ja jokikananhirssin kaltaisia heinäkasveja.Synthèse, s. 2. ==Hallinnollinen jako ja asutus== Moptin alueeseen kuulunut piiri yhdistettiin vasta muodostettuun Timbuktun alueeseen vuonna 1977, ja samalla osa siitä liitettiin uuteen Youwaroun piiriin. Nykyään Niafunkén piiriin kuuluu 8 maalaiskuntaa: Banikane Narhawa, Dianké, Fittouga, Koumaïra, Léré, N’Gorkou, Soboundou ja Soumpi. Hallinnollinen keskus on Soboundoun kunnan Niafunké. Kyliä ja nomadiryhmiä on yhteensä 310Plan, s. 11.. Piiri käsittää vain 2,2 % alueen pinta-alasta, mutta 26,0 % sen asukasluvusta. Asukkaista 62 % on songhaita, 22,5 % fulbeja ja 10 % bambaroita. Lisäksi on sorkoja, bozoja, tuaregeja ja maureja. ==Elinkeinot ja palvelut== Väestön pääelinkeinot ovat maanviljely ja karjanhoito. Lisäksi harjoitetaan kalastusta ja käsityöammatteja. Léréssä, Darissa, Attarassa ja Saraferéssa pidetään tärkeät karjamarkkinat. Kalaa myydään Moptiin ja naapurimaihin. Elintaso on alhainen ja nuoriso pyrkii muuttamaan muualla ansiotöihin.Synthèse, s. 2–3. Piirissä toimii yksi esikoulu, 62 alakoulua, seitsemän yläkoulua, 12 koulutus- ja kehittämiskeskusta (CED), lyseo ja kolme koraanikoulua. Terveyspalvelut käsittävät Niafunkén poliklinikan ja 18 terveyskeskusta.Synthèse, s. 3. Kulttuurilaitoksia ovat julkinen kirjasto, näyttelysali ja kulttuuritaloPlan, s. 22.. Vesihuoltoon kuuluu kaivoja, porakaivoja sekä Niafunkén ja Lérén vesijohtoverkotPlan, s. 41–42.. Puhtaan juomaveden ulottuvilla on 83,7 % väestöstä. Niafunkéssa on myös sähköverkkoPlan, s. 43.. ==Matkailu== Paikallinen nähtävyys on Tondidaroun megaliittialue Takadjijärven rannalla 16 kilometriä Niafunkésta luoteeseen. Majoituspalveluja tarjoaa pieni hotelliPlan, s. 44.. ==Lähteet== * * ===Viitteet=== *
Anja-Kaija Kärävä

Anja-Kaija Kärävä (28. syyskuuta 1912 Lappee – 24. tammikuuta 2004 Lahti) oli suomalainen kirjastonhoitaja, nukketeatterin johtaja ja näytelmäkirjailija. Kärävä pääsi ylioppilaaksi 1933 Käkisalmen yhteislyseosta. Hän suoritti kirjastonhoitajatutkinnon 1946 ja myöhemmin hän valmistui humanististen tieteiden kandidaatiksi Helsingin yliopistosta 1968. Kärävä toimi Lahden kaupunginkirjaston lastenkirjastonhoitajana 1946–1975 ja nukketeatteri Anjakaijan johtajana vuodesta 1970. == Teoksia == * * * == Lähteet == * * * Luokka:Suomalaiset kirjastonhoitajat Luokka:Suomalaiset näytelmäkirjailijat Luokka:Suomalaiset teatterinjohtajat Luokka:Vuonna 1912 syntyneet Luokka:Vuonna 2004 kuolleet
Rikkakurmio

Rikkakurmio (Corispermum intermedium, syn. C. pallasii, C. leptopterum) on revonhäntäkasveihin (Amaranthaceae) kuuluva kasvilaji.Retkeilykasvio 1998, s. 135. == Ulkonäkö ja koko == Rikkakurmio on yksivuotinen, tyvestään runsaasti haarova pysty ruoho. Varren haarat ovat pitkiä ja kohenevia. Kasvi kasvaa 10–50 cm korkeaksi. Nuoret versot ovat tähtikarvaisia, mutta vanhemmiten kasvista tulee tavallisesti kalju. Kierteisesti sijoittuneiden lehtien lapa on ehyt, suikea, otakärkinen ja kooltaan 2–7 cm pitkä. Kukinnot ovat lyhyitä tähkiä, jotka sijaitsevat varren ja haarojen kärjissä. Kukat kasvavat yksittäin tukilehtien hangoissa. Tukilehtien tyviosa on leveä ja kalvolaitainen. Kehälehtiä on yksi. Suomessa rikkakurmio kukkii vasta syyskuussa. Hedelmä 3–4 mm pitkä pähkylä, jonka reunalla on tavallisesti leveä, kalvomainen siipipalle. == Levinneisyys == Rikkaharmio on kotoisin Euroopasta. Suomessa se on kuitenkin harvinainen uustulokas, jota on tavattu muutamista paikoista Suomenlahden ja Pohjanlahden rannikolta. == Elinympäristö == Suomessa rikkakurmiota on löydetty tyypillisissä tulokaslajin kasvupaikoissa, kuten satamissa, myllyillä ja kaatopaikoilla. == Lähteet == * Hämet-Ahti, Leena & Suominen, Juha & Ulvinen, Tauno & Uotila, Pertti (toim.) 1998: Retkeilykasvio. 4. täysin uudistettu painos. Luonnontieteellinen keskusmuseo, Kasvimuseo. Helsinki. === Viitteet === == Aiheesta muualla == *Kasviatlas 2022: Rikkakurmion (Corispermum intermedium) levinneisyys Suomessa. *ITIS: Corispermum pallasii *United States Department of Agriculture (USDA): Corispermum pallasii *Flora of North America: Corispermum pallasii Luokka:Revonhäntäkasvit
Tähtisarja – 30 suosikkia (Juha Tapio)

Tähtisarja – 30 suosikkia on Juha Tapion toinen kokoelmalevy, joka julkaistiin vuonna 2011. Se debytoi Suomen virallisen listan sijalla 23.Musiikkituottajat: Juha Tapio – Tähtisarja (30 suosikkia) == Kappaleet == === CD 1 === # # # # # # # # # # # # # # # === CD 2 === # # # # # # # # # # # # # # # == Lähteet == Luokka:Vuoden 2011 kokoelma-albumit Luokka:Juha Tapion albumit
Villalaukku

Villalaukku (Rhinanthus alectorolophus) on näivekasveihin (Orobanchaceae) kuuluva laji. Sitä esiintyy Euroopan keskiosassa. Se on havaittu Suomessa vuonna 1949. Villalaukku on enintään puoli metriä korkeaksi kasvava keltakukkainen ruoho. Se näyttää isolaukulta (Rhinanthus angustifolius, Rhinanthus serotinus), tosin lajin kukkiessa sen verhiöt ovat pitkän valkoisen karvan peitossa. Hedelmien eli kotien kehittyessä villalaukun verhiöt kaljuuntuvat osittain. Isolaukun verhiöt ovat kokonaan kaljut. == Lähteet == * Hämet-Ahti, Leena, Suominen, Juha, Ulvinen, Tauno & Uotila, Pertti (toim.) 1998: Retkeilykasvio, 4. uudistettu painos, 656 s. Luonnontieteellisen keskusmuseon kasvimuseo. Helsinki. === Viitteet === == Aiheesta muualla == * Kasviatlas: Villalaukku (Rhinanthus alectorolophus) Luokka:Laukut (kasvit)
Elävä patsas

thumb|upright|Ranskalainen Sophie Malraye elävänä patsaana vuonna 2004; hän voitti parhaan esiintyjän palkinnon Pietà-patsaana Arnhemin festivaaleilla vuonna 2006. Elävä patsas tai ihmispatsas on patsaaksi tekeytyvä henkilö. Elävä patsas on pukenut ja maskeerannut itsensä patsaan näköiseksi, ja hän pysyttelee pitkiä aikoja lähes liikkumattomana. Eläviä patsaita tapaa katuesiintyjinä monien suurkaupunkien kävelykaduilla ja puistoissa, missä he saavat tienestinsä ohikulkijoiden rahalahjoituksista. Suurkaupungeissa työskentelevien esiintyjien sesonki kestää yleensä 4–5 kuukautta, ja he voivat esiintyä useita tunteja päivässä. Heitä voi myös vuokrata erilaisiin tapahtumiin. Miimikon koulutuksesta on suurta hyötyä ihmispatsaan työssä, sillä esiintyjän täytyy pystyä lepäämään erilaisissa asennoissa sekä osata liikkua kuin hidastetussa filmissä. Esiintyjä seisoo yleensä jalustan päällä suojautuakseen koirilta. Alankomaalaisessa Arnhemin kaupungissa 28.–29. elokuuta järjestettävillä festivaaleilla valitaan vuosittain maailman paras elävä patsas. ==Kuvagalleria== Tiedosto:Living statues C I5923.JPG|Eläviä patsaita Keravan Sirkusmarkkinoilla 2011 Tiedosto:Living statue C IMG 9448.JPG|Elävä patsas Helsingin Taiteiden yössä 2012 Tiedosto:Living statue C IMG 9450.JPG|Hämähäkkimieheksi pukeutunut elävä patsas Helsingin Taiteiden yössä 2012 Tiedosto:Living.statue.in.rome.arp.jpg|Elävä patsas Roomassa vuonna 2007 Tiedosto:Living_statue_Vienna.jpg|Wieniläinen ihmispatsas keskellä kävelykatua Tiedosto:Stillman_living_statue.jpg|Ohikulkijoita ihastelemassa elävää patsasta Tiedosto:Mozartruaaugusta.jpg|Lissabonilainen elävä patsas Tiedosto:Living Statue in Leon, Mexico.jpg|Mallinukkena esiintyvä elävä patsas Leónissa, Meksikossa ==Katso myös== * Trompe l’œil * Tableau vivant ==Lähteet== ==Aiheesta muualla== * Luokka:Esittävät taiteet
Jouko Kallioniemi

Jouko Kalervo Ultimo Kallioniemi (12. lokakuuta 1912 Helsinki – 13. lokakuuta 1982) oli suomalainen näytelmäkirjailija. == Näytelmiä == * Rakkaus vai ystävyys? : kaksinäytöksinen näytelmä. Tammen näytelmiä 33. Tammi 1945 * Häkkilinnut. 1961 == Palkinnot== * II palkinto Lahden kaupunginteatterin näytelmäkilpailussa 1960 == Lähteet == * == Viitteet == Luokka:Suomalaiset näytelmäkirjailijat Luokka:Vuonna 1912 syntyneet Luokka:Vuonna 1982 kuolleet
Kalas

Kalas voi tarkoittaa seuraavaa: == Sukunimi== * Harry Kalas (1936–2009), yhdysvaltalainen urheiluselostaja. * Helmer Kalas (ent. Kilkki, 1921–?), suomalainen sotilas, vakooja ja muistelmakirjailija.
Lea Sarasto

Lea Irmelin Sarasto (18. marraskuuta 1912 Helsinki – 2. joulukuuta 1985 Kirkkonummi)Kuolinilmoitus, Helsingin Sanomat 18.12.1985, s. 4 (Lehti HS Aikakoneessa (tilaajille)) oli suomalainen kirjailija. == Teoksia == * Havuneulanen : runoja. Otava 1936 * Eeva kulkee polkuja : romaani. Karisto 1947 == Lähteet == * === Viitteet === Luokka:Suomalaiset kirjailijat Luokka:Vuonna 1912 syntyneet Luokka:Vuonna 1985 kuolleet
Resande Man

Resande Man oli ruotsalainen kruunulle kuulunut sotalaiva, joka upposi vuonna 1660 Tukholman saaristossa Vikstenin luona Älvsnabbenin ja Landsortin välillä. Laiva oli matkalla Puolaan lastinaan kultaa, rahaa ja jalokiviä, joilla oli tarkoitus taivutella Puolaa liittoutumaan Ruotsin kanssa Venäjää vastaan.Yle.fi uutiset viitattu 30.5.2012 Laivan mukana hukkui 38 miehistön jäsentä. 26 pelastui, ja heidän antamiensa tietojen perusteella laiva löydettiin. Vuosi uppoamisen jälkeen hylystä nostettiin 22 kanuunaa ja osa arvotavarasta. Hylkyä ei sen jälkeen enää etsinnöissä löytynyt, ennen kuin keväällä 2012 ruotsalainen meriarkeologinen yhdistys ilmoitti todennäköisesti löytäneensä sen. Hylky on samanpituinen, ja siitä puuttuu päämasto, kuten oli aikanaan ilmoitettukin. Muita sotalaivojen uppoamisia paikalla ei tiedetä tapahtuneen. ==Lähteet== ==Aiheesta muualla== *Kan ha hittat Sveriges Radio uutinen 30.5.2012 *Brakfynd kan vara legendariskt skepp, Svenska dagbladet uutinen 30.5.2012) *Resande Man Luokka:Ruotsalaiset sotalaivat
Alan Valentine

Alan Chester Valentine (23. helmikuuta 1901 Glen Cove, New York - 14\. heinäkuuta 1980 Rockland, Maine) oli yhdysvaltalainen professori ja rugby union -pelaaja. Valentine opiskeli aiemmin Pennsylvanian yliopistossa maisteriksi ja jatkoi sen jälkeen Oxfordin yliopistoon Englantiin. Siellä hän pelasi ensimmäisenä amerikkalaisena kolme kertaa rugby-ottelussa Cambridgea vastaan ja tuli tunnetuksi vahvana taklaajana. Valentinen palattua Yhdysvaltoihin hän alkoi järjestää joukkuetta Pariisin olympialaisiin 1924, joissa maa lopulta voitti kultaa ja Valentine pelasi hyökkääjänä. Valentinella oli monia akateemisia tehtäviä Oxfordin yliopistosta lähtemisen jälkeen, hän toimi muun muassa Yalessa taidehistorian professorina vuoteen 1935 saakka. Tuona vuonna hänestä tuli Rochesterin yliopiston presidentti, ja 34-vuotiaana hän on yksi nuorimmista suuren yliopiston johtajista koskaan. Toisen maailmansodan jälkeen hän oli mukana Marshall-apu -ohjelmassa. Vuonna 1950 Yhdysvaltain presidentti Harry S. Truman nimesi hänet projektin johtajaksi. Valentine myös kirjoitti elämänsä aikana useita kirjoja ja sai monia kunnia- arvonimiä. == Lähteet == * Valentinen profiili sports-reference.com -sivustolla Luokka:Yhdysvaltalaiset professorit Luokka:Yhdysvaltalaiset rugby union -pelaajat Luokka:Yhdysvaltalaiset olympiavoittajat Luokka:Vuonna 1901 syntyneet Luokka:Vuonna 1980 kuolleet
Kyllikki Pellinen

Kyllikki Immonen, o. s. Pellinen (19. joulukuuta 1912 Tuusula – 20. maaliskuuta 1998 Outokumpu) oli suomalainen opettaja ja kirjailija. ==Henkilöhistoria== Immosen vanhemmat olivat Aleksi Pellinen ja Ida Tallgren. Hän pääsi ylioppilaaksi Riihimäen yhteislyseosta 1932 ja valmistui filosofian maisteriksi. Kyllikki Immonen oli naimisissa opettaja, kirjailija Lauri Immosen kanssa. Myös heidän poikansa Tapani Immonen oli opettaja ja kirjailija.Geni: Lauri (Lavrenti) Immonen Viitattu 28.4.2023. == Teoksia == Nimellä Kyllikki Pellinen: * Fuksi on ja ihmettelee : sattumia koulunpenkiltä yliopistoon. Gummerus 1936 * Kapinanpoikanen : nuoren tytön päiväkirjasta. Gummerus 1938 * Ja mies oli minun makuuni : iloinen romaani. Gummerus 1939 Nimellä Kyllikki Immonen: * Pystykorvan muistelmat : romaani, WSOY 1944 == Lähteet == * * Riihimäkeläiskirjailijoita : Kyllikki Immonen * Pellinen, Kyllikki Kirjasampo.fi ===Viitteet=== Luokka:Suomalaiset kirjailijat Luokka:Suomalaiset opettajat Luokka:Vuonna 1912 syntyneet Luokka:Vuonna 1998 kuolleet
Julio César Terán Dutari

Julio César Terán Dutari (s. 15. elokuuta 1933) on panamalaissyntyinen, Ecuadorissa toimiva roomalaiskatolinen piispa. Hänet vihittiin jesuiittojen papiksi 25. heinäkuuta 1963 ja nimitettiin Quiton arkkihiippakunnan vihkipiispaksi sekä Horrean titulaaripiispaksi 12. heinäkuuta 1995. Piispaksi vihkiminen seurasi 30. syyskuuta. Pääkonsekraattorina toimi Antonio José González Zumárraga, jota avustivat José Mario Ruiz Navas ja Luis Enrique Orellana Ricaurte.Catholic-Hierarchy.org: Bishop Julio César Terán Dutari, S.J. Terán Dutari sai 14. helmikuuta 2004 Ibarran piispaksi, jona hän toimi, kunnes jäi eläkkeelle 25. maaliskuuta 2011. Hän sai 15. maaliskuuta 2012 nimityksen Santo Domingo en Ecuadorin apostoliseksi hallitsijaksi. == Lähteet == Luokka:Panamalaiset papit Luokka:Katoliset piispat Luokka:Jesuiitat Luokka:Vuonna 1933 syntyneet Luokka:Elävät henkilöt
José Fernández Arteaga

José Fernández Arteaga (12. syyskuuta 1933 – 17. joulukuuta 2021) oli meksikolainen roomalaiskatolinen arkkipiispa. Hänet vihittiin papiksi Tulancingon hiippakuntaan 4. huhtikuuta 1957 ja nimitettiin Apatzinganin hiippakuntaan 13. heinäkuuta 1974, ja piispaksi vihkiminen seurasi 12. syyskuuta. Pääkonsekraattorina toimi Mario Pio Gaspari, jota avustivat Victorino Alvarez Tena ja José Abraham Martínez Betancourt.Catholic- Hierarchy.org: Archbishop José Fernández Arteaga Fernández Arteaga sai 8. helmikuuta 1980 nimityksen Coliman piispaksi ja 20. joulukuuta 1988 Chihuahuan koadjuuttoriarkkipiispaksi. Hänestä tuli Chihuahuan arkkipiispa 24. kesäkuuta 1991. Hän jäi eläkkeelle 29. syyskuuta 2009. == Lähteet == Luokka:Meksikolaiset papit Luokka:Katoliset arkkipiispat Luokka:Vuonna 1933 syntyneet Luokka:Vuonna 2021 kuolleet